stanford-oval/wikipedia huggingface dataset:
Ann Wauters

| Ann Wauters |
| --- | --- |

Henkilötiedot
Koko nimi:  Ann Hilde Willy Wauters
Syntynyt: 12. lokakuuta 1980 (ikä 44) Sint-Gillis-Waas, Belgia
Kansalaisuus:   Belgia
Koripalloilija
Pelipaikka:  Sentteri
Pituus:  193 cm
Paino:  88 kg
Pelaajaura
Seurajoukkueet
1995–1998 1998–2000 2000–2002 2002–2004 2004–2005 2005–2007 2007–2008 2008–2009 2009–2011 2011–:   Osiris Aalst  Valenciennes  Cleveland Rockers  Valenciennes  New York Liberty  TsSKA Samara TsSKA Moskova  San Antonio Silver Stars  UMMC Jekaterinburg  Ros Casares Valencia
Maajoukkueet
2003–:   Belgia
Aiheesta muualla
FIBA
Ann Hilde Willy Wauters (s. 12. lokakuuta 1980 Sint-Gillis-Waas) on belgialainen koripalloilija, joka edustaa nykyisin Ros Casares Valenciaa.
Ura

Wauters aloitti koripallon 12-vuotiaana. Cleveland Rockers varasi hänet vuoden 2000 WNBA:n varaustilaisuudessa ensimmäisenä pelaajana. Hän edusti seuraa kolmen kauden ajan. Vuodet 2002–2004 Wauters edusti ranskalaista Valenciennesia, mutta palasi WNBA:han vuonna 2004 New York Libertyyn. Hän pelasi seurassa kausina 2004 ja 2005. Seuraavan kerran Wauters pelasi WNBA:ssa vuonna 2008, jolloin hän pelasi San Antonio Silver Starsissa. Kausi 2008 oli tilastollisesti hänen uransa paras WNBA-kausi, sillä hän teki 14,7 pistettä ja otti 7,5 levypalloa ottelua kohden. WNBA-kausien ulkopuolella Wauters on pelannut eurooppalaisseuroissa ja vuodesta 2011 lähtien hän on edustanut Ros Casares Valenciaa.
Aiheesta muualla

WNBA:n pelaajaprofiili (englanniksi)
Gabriella Verrasztó

Gabriella Verrasztó (s. 25. lokakuuta 1961 Budapest) on unkarilainen uimari. Hän edusti Központi Sportiskola Sportegyesüle -seuraa.
Verrasztó sijoittui 100 metrin selkäuinnissa seitsemänneksi Calin MM-kilpailuissa 1975. Montrealin olympialaisissa 1976 hän karsiutui 100 ja 200 metrin selkäuinnin alkuerissä. Hän oli 200 metrin selkäuinnissa seitsemäs Jönköpingin EM-kilpailuissa 1977 ja kahdeksas Länsi-Berliinin MM-kilpailuissa 1978.
Myös Gabriella Verrasztón veli Zoltán Verrasztó, veljentytär Evelyn Verrasztó ja veljenpoika Dávid Verrasztó ovat olympiauimareita.
Anna Hammarberg

| Anna Hammarberg> Henkilötiedot |
| --- | --- |
Koko nimi:  Anna Hammarberg
Syntynyt: 7. tammikuuta 1980 (ikä 44)
Kansalaisuus:   Suomi
Koripalloilija
Pelipaikka:  Takamies
Pituus:  172 cm
Pelaajaura
Seurajoukkueet
1994–2002 2002–2003 2004–2006 2006–2007:   Forssan Alku  Salon Palloilijat  Tampereen Pyrintö  Helsingin NMKY
Anna Hammarberg (s. 7. tammikuuta 1980) on suomalainen aktiiviuransa lopettanut koripalloilija.
Forssan Alun kasvatti Hammarberg pelasi kasvattajaseurassaan naisten SM-sarjaa kahdeksan kautta vuosina 1994–2002, minä aikana hän saavutti joukkueessa viisi Suomen mestaruutta, yhden SM-pronssin, kaksi Suomen cupia ja yhden cup-hopean. Alun jälkeen Hammarberg pelasi SM-sarjaa yhden kauden Salon Palloilijoissa, kaksi kautta Tampereen Pyrinnössä ja yhden kauden Helsingin NMKY:ssä. Hammarberg pelasi seitsemän A-nuorten ja kaksi B-nuorten maaottelua.
Saavutukset

Suomen mestaruus 1995, 1996, 1997, 1998 ja 1999
SM-pronssia 2002
Suomen cup 1994 ja 1997
Suomen cupin hopeaa 1999
Franklin Green

| Mitalit> Maa:   Yhdysvallat.Miesten ammunta. Olympialaiset  | Mitalit> Maa:   Yhdysvallat.Miesten ammunta. Olympialaiset  | Mitalit> Maa:   Yhdysvallat.Miesten ammunta. Olympialaiset  | Maa:   Yhdysvallat> Miesten ammunta. |
| --- | --- | --- | --- |
|  Hopeaa | Tokio 1964 | 50 m vapaapistooli |  |
| MM-kilpailut  | MM-kilpailut  | MM-kilpailut  |  |
|  Kultaa | Wiesbaden 1966 | 25 m isopistooli, joukkuekilp. |  |
|  Hopeaa | Kairo 1962 | 50 m vapaapistooli, joukkuekilp. |  |
|  Hopeaa | Kairo 1962 | 25 m isopistooli, joukkuekilp. |  |
Franklin Crawford ”Frank” Green (5. toukokuuta 1933 Chicago, Illinois – 24. elokuuta 2003 Grand Junction, Colorado) oli yhdysvaltalainen ampuja, olympiamitalisti ja maailmanmestari.
Green saavutti 50 metrin vapaapistooliammunnassa olympiahopeaa Tokiossa 1964 hävittyään suomalaiselle Väinö Markkaselle tuloksellaan 557 kolmella pisteellä ja joukkuekilpailun MM-hopeaa Kairossa 1962. 25 metrin isopistooliammunnan joukkuekilpailussa hän voitti maailmanmestaruuden Wiesbadenissa 1966 ja MM-hopeaa Kairossa 1962. Green voitti myös kolme kultamitalia Pan-Amerikan kisoista.
Gabriella Szűcs

| Mitalit> Maa:   Unkari.Naisten käsipallo.MM-kilpailut  | Mitalit> Maa:   Unkari.Naisten käsipallo.MM-kilpailut  | Mitalit> Maa:   Unkari.Naisten käsipallo.MM-kilpailut  | Maa:   Unkari> Naisten käsipallo. |
| --- | --- | --- | --- |
|  Pronssia | Venäjä 2005 | Käsipallo |  |
| EM-kilpailut  | EM-kilpailut  | EM-kilpailut  |  |
|  Pronssia | Unkari 2004 | Käsipallo |  |
Gabriella Szűcs (s. 31. elokuuta 1984 Oradea, Romania) on unkarilainen käsipalloilija.
Szűcs on pelannut seuratasolla Debreceni VSC:ssä sekä romanialaisissa CS Oltchim Râmnicu Vâlceassa ja HC Zalǎussa. Hän oli voittamassa pronssia maajoukkueen mukana EM-kisoissa 2004 ja seuraavana vuonna MM-kilpailuissa. Szűcs pelasi myös Pekingin olympialaisissa 2008, joissa Unkari sijoittui neljänneksi.
Gagarinskajan metroasema

Gagarinskajan metroasema tarkoittaa seuraavia asioita:
Gagarinskajan metroasema (Novosibirskin metro), Leninskaja-linjan asema (Novosibirsk).
Gagarinskajan metroasema (Samaran metro), 1-linjan asema (Samara).
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gagarinskajan metroasema”, voi hakea sivunnimihaulla, laajalla sivunnimihaulla tai tekstihaulla.
Angelika Klas

Angelika Klas-Fagerlund (s. 10. maaliskuuta 1974 Tallinna, Viro) on virolaissyntyinen suomalainen oopperalaulaja, jonka ääniala on sopraano.
Ura

Klas asui lapsena pitkään Turussa aloittaen 17-vuotiaana opinnot Turun konservatoriossa. Hän opiskeli myöhemmin Sibelius-akatemiassa, josta valmistui vuonna 2002. Lisäksi Klas on opiskellut stipendiaattina Tanskan kuninkaallisessa konservatoriossa. Hän on laulanut oopperan lisäksi kamarimusiikkia ja musikaaleja sekä esiintynyt muun muassa Suomen kansallisoopperassa ja Savonlinnan oopperajuhlilla.
Klas on tulkinnut myös argentiinalaisen Astor Piazzollan tangoja. Vuonna 2012 hän julkaisi Tanguedia Quintet -yhtyeen kanssa albumin Kohtalona tango.
Perhe

Angelika Klasin isäpuoli oli kapellimestari Eri Klas ja äiti pianonsoitonopettaja Ariel Klas. Hänen puolisonsa on säveltäjä Sebastian Fagerlund. Heillä on poika Maximilian Fagerlund. Klasin sisar Marion Melnik on oopperalaulaja.
Aiheesta muualla

Angelika Klasin kotisivut
Färsaarelaisten saaga

Färsaarelaisten saaga (muinaisnorjaksi Færeyinga saga, fääriksi Føroyinga søga) on Färsaarten varhaisvaiheista kertova saaga, jonka kirjoitti 1200-luvun alussa tuntematon islantilainen kirjoittaja. Sitä ei ole säilynyt kokonaisena.
Färsaarelaisten saagan kirjoitti eräs islantilainen noin vuosien 1200–1215 aikana. Sitä todennäköisesti ei alkujaan tarkoitettu tekstiksi Färsaarten historiasta, vaan luultavasti kuvaukseksi Tróndur í Gøtuun ja Sigmundur Brestissoniin liittyneistä tapahtumista. Koska saaga sympatioi selvästi norjalaisia ja siinä on lisätietoja Norjan historiasta, se yhdistettiin myöhemmin Flateyjarbókiin. Färsaarelaisten saagasta ei ole säilynyt kokonaista versiota, mutta Flateyjarbókista ja muista saagoista on säilynyt katkelmia.
Saaga käsittelee färsaarelaisten sukujen välisiä riitoja 900–1000-luvuilla. Lisäksi se kertoo Färsaarten hallitsevien klaanien ja Norjan kuninkaiden välisistä ristiriidoista. Se kirjoitettiin suullisten perinteiden ja Norjan kuninkaista kertovien kronikoiden pohjalta, mutta kirjoittamisessa käytettiin lähteinä myös Orkneylaisten saagaa ja Jómsvíkinga sagaa. Saagan on sekoittunut piirteitä saduista ja legendoista, joten sen historiallista tarkkuutta on hyvin vaikea arvioida.
Gaisa Jenikejev

| Gaisa Jenikejev> Гайса Еникеев |
| --- | --- |

Henkilötiedot
Syntynyt: 1864 Orenburgin kuvernementti, Venäjän keisarikunta
Kuollut: 1931 Ufa, Neuvostoliitto
Muut tiedot
 Nimikirjoitus
Gaisa Hamidullovitš Jenikejev (alkujaan Aisa, ven. Гайса (Айса) Хамидуллович Еникеев, tat. Гайсә (Айсә) Хәмидулла улы Еникеев, Ğaysə (Aysə) Xəmidulla ulı Yenikeyev; 1864 Orenburgin kuvernementti − 1931 Ufa) oli tataaritaustainen venäläinen poliitikko, opettaja, etnografi. Hän toimi kansanedustajana valtion duuman kolmannessa ja neljännessä kokouksessa Kazanissa ja Orenburgin kuvernementissa vuosina 1907−1917. Hän eritoten keskittyi Venäjän keisarikunnan muslimikansojen intresseihin. Ennen tätä, Jenikejev työskenteli kangastehtaan johtajana Simbirskin kuvernementissa sekä päävastaavana Kazanin hyväntekeväisyys- ja koulutuslaitoksissa. Helmikuun vallankumouksen aikaan Jenikejev oli valtion duuman väliaikaisen komitean jäsen, sekä ensimmäisen muslimikongressin organisoija toukokuussa 1917. Jenikejev tunnettiin tataarien- ja baškiirien kansaperinteen asiantuntijana. Gaisa Jenikejev kuului tunnettuun tataarilaiseen aatelissukuun, jonka perusti Temnikovin murza Jenikei Kuldjašev.
At the Ruins of the Holy Kingdom

| At the Ruins of the Holy Kingdom Impious Havoc |
| --- | --- | --- |

Studioalbumin tiedot
 Äänitetty : 2002
 Julkaistu: 2004
 Formaatti: LP, C-kasetti, CD
 Tuottaja(t): Impious Havoc
 Tyylilaji: black metal
 Kesto: 39.59
 Levy-yhtiö: Aphelion Productions Total Holocaust Records
Impious Havoc muut julkaisut
| The Great Day of Wrath 2002 | At the Ruins of the Holy Kingdom 2004 | Monuments of Suffering EP 2005 |
At the Ruins of the Holy Kingdom on suomalaisen black metal -yhtyeen Impious Havocin albumi, joka on julkaistu vinyylinä, CD-levynä ja kasettina vuonna 2004.
Vinyylillä levymerkkinä on Aphelion Productions, kasetilla ja CD -levyllä Total Holocaust Records. Kasetin painos on rajattu 666 kappaleeseen, CD:n 1 000 kappaleeseen ja vinyylin 500 kappaleeseen. Albumin on tuottanut Impious Havoc.
At the Ruins of the Holy Kingdom

Dark Sacrifice
At the Ruins of the Holy Kingdom
I Am All
Slaughtering the Holy Maiden
Winds of Death  *
Slaves of the Horned One
Burning the Temple
Satan Is the Key
The Legion  *
( * = vain vinyylillä)
Aiheesta muualla

At the Ruins of the Holy Kingdom Discogsissa. (englanniksi)
Albumi At the Ruins of the Holy Kingdom Encyclopaedia Metallum -sivustolla (englanniksi)
BM-21

BM-21 Ural-375D -alustalla.
BM-21 Grad (БМ-21 "Град", suom. raekuuro) on alun perin neuvostovalmisteinen 122 mm raketinheitin, joka Suomen puolustusvoimissa tunnetaan nimellä 122 RAKH 76. Se tuli käyttöön 1963 ja korvasi toisen maailmansodan jälkeisen 140 mm:n BM-14 "Katjušan". Neuvostovalmisteisessa versiossa on useimmin kuusipyöräiselle Ural-375D-kuorma-autoalustalle  sijoitettu 40-putkinen raketinheitin.
Aiheesta muualla

Wikimedia Commonsissa on kuvia tai muita tiedostoja aiheesta .
globalsecurity.org
BLU Products

| BLU Products |
| --- | --- |

Perustettu:  2009
Perustaja:  Samuel Ohev-Zion
Toimitusjohtaja:  Samuel Ohev-Zion
Kotipaikka:   Miami, Florida
Toimiala:  viihde-elektroniikka
Tuotteet:  matkapuhelimet
Kotisivu:  bluproducts.com/home/
Infobox OKVirheellinen NIMI-arvo: 
BLU Products on yhdysvaltalainen tietotekniikkayhtiö, joka valmistaa Android- ja Windows Phone -puhelimia BLU-brändin alla. Sen nimi tulee sanoista ”Bold Like Us”. BLU Productsin kotipaikka on Miamissa. Vuonna 2016 yhtiö oli Yhdysvaltojen kuudenneksi suurin matkapuhelinvalmistaja.
Aiheesta muualla

Verkkosivut (Arkistoitu – Internet Archive) (englanniksi)
Gagauzi

Gagauzi tarkoittaa seuraavia asioita:
gagauzi, Moldovaa ja eräitä muita alueita asuttavan turkinsukuisen kansan jäsen
gagauzi, gagauzien puhuma turkkilainen kieli.
Gagarinskajan metroasema (Novosibirskin metro)

| Gagarinskaja> Гагаринская |
| --- | --- |

 Novosibirskin metro 
Perustiedot
Metrolinjat:  Leninskaja linja
Sijainti:  55.05141°N, 82.91502°E
Paikkakunta:  Novosibirsk, Venäjä
Avattu:  2. huhtikuuta 1992
Rakenne
Tyyppi:  tunneliasema
Gagarinskaja (ven. Гагаринская) on yksi Novosibirskin metron asemista. Se avattiin 2. huhtikuuta 1992.
Antonio Flores

| Antonio Flores |
| --- | --- |

Henkilötiedot
Syntynyt: 28. heinäkuuta 1978 (ikä 46) Esmeraldas, Ecuador
Kansalaisuus:  ecuadorilainen suomalainen
Ammatti:  parturi-kampaaja
Puoliso:  Pekka Haavisto
Nexar Antonio Flores (s. 28. heinäkuuta 1978 Esmeraldas, Ecuador) on ecuadorilais-suomalainen kampaaja, joka on esiintynyt julkkis- ja tositelevisio-ohjelmissa. Hän tuli julkisuuteen vuonna 2012 presidenttiehdokas Pekka Haaviston puolisona. Ammatiltaan hän on meikkaaja-kampaaja.
Koulutus ja ura

Flores on kouluttautunut Isossa-Britanniassa stuertiksi Ryanairilla sekä Suomessa media-assistentiksi Espoon seudun koulutuskuntayhtymä Omniassa ja vaatesuunnittelijaksi Helsinki Design Schoolissa. Hänet palkittiin Omniassa Vuoden 2022 aikuisopiskelijana. Suomessa hän on työskennellyt parturi-kampaajana eri tv-tuotannoissa ja esiintynyt useissa tv-ohjelmissa ja elokuvissa.[lähde? ]
Vuodesta 2019 Antonio Flores on työskennellyt kansainvälisissä elokuvatuotannoissa hius- ja meikkitaitelijana, ja hänellä on ollut myös sivurooleja elokuvissa.[lähde? ]
Julkisuudessa

Antonio Flores kilpaili Tanssii tähtien kanssa -ohjelmassa syksyllä 2012 tanssiparinaan Disa Kortelainen. Pari sijoittui kisassa toiseksi.
Keväällä 2022 hän osallistui Olen Julkkis - Päästäkää Minut Pois! -tv-ohjelmaan, joka kuvattiin Argentiinassa.
Syksyllä 2022 kuvatussa Farmi Suomi -ohjelmassa Flores kilpaili yhdessä 12 muun kilpailijan kanssa Pieksämäellä sijaitsevalla maatilalla.
Yksityiselämä

Flores tapasi silloisen ympäristö- ja kehitysyhteistyöministeri Pekka Haaviston Bogotássa Kolumbiassa vuonna 1997. Pari on ollut rekisteröidyssä parisuhteessa vuodesta 2002. He asuvat Helsingin Kulosaaressa talossa, jonka omisti ennen USA:n Helsingin-suurlähetystö. Flores on syntyperäinen Ecuadorin kansalainen, minkä lisäksi hänellä on myös Suomen kansalaisuus.
Lokakuussa 2011 Flores syyllistyi rattijuopumukseen Ecuadorissa. Flores tuomittiin viiden päivän vankeuteen ja maksamaan 230 euron sakon.
Aiheesta muualla

Imdb
Crew United
Angelika

| Angelika, Angelica |
| --- | --- |
Nimipäivä:   
– suomenkielinen:  –
– ruotsinkielinen:  8. joulukuuta
– ortodoksinen:  –
Muunnelmia:  Angelina
Vastineita eri kielissä:  –
Nimen alkuperä:  Angela, kreikkalainen angelos, sanansaattaja, enkeli
Infobox OKVirheellinen NIMI-arvo: 
Angelika on naisen etunimi, Angela-nimen muunnos. Nimi on muodostettu kreikan kielen sanasta angelos (ανγελος), joka tarkoittaa sanansaattajaa ja viestintuojaa sekä myös enkeliä. Nimi esiintyy useissa maissa myös kirjoitettuna Angelica.
Suomessa nimi Angelika on vuoden 2019 loppuun mennessä annettu 644 ja Angelica noin 990 henkilölle.  Nimeä ei ole suomen­kielisessä kalenterissa, mutta suomen­ruotsalaisen kalenterin mukaan Angelikan nimipäivä on 8. joulukuuta.
Angelica eli karhunputket on myös kasvisuku, johon kuuluvat väinönputki (Angelica archangelica) ja karhunputki (Angelica sylvestris).
Tunnettuja Angelikoja ja Angelicoja

Angélica Aragón (s. 1953), meksikolainen näyttelijä
Angelika Bahmann (s. 1952), saksalainen koskimeloja ja olympiavoittaja
Angelika Beer (s. 1957), saksalainen vihreä poliitikko
Angelica Bengtsson (s. 1993), ruotsalainen seiväshyppääjä
Angelika Bengtsson (s. 1990), ruotsalainen poliitikko
Angelica Catalani (1780–1849), italialainen oopperalaulaja
Angelika Cichocka (s. 1988), puolalainen keskimatkojen juoksija
Angelica Costello (s. 1978), yhdysvaltalainen pornonäyttelijä ja -malli
Angelika Kallio (s. 1972), latvialais-suomalainen valokuvamalli
Angelica Kauffmann (1741–1807), sveitsiläis-itävaltalainen taidemaalari
Angelika Keilig, o.s. Hellman (s. 1954), saksalainen telinevoimistelija
Angelika Klas-Fagerlund (s. 1974), virolais-suomalainen oopperalaulaja, sopraano
Angelika Leikola (s. 1974), suomalainen toimittaja, tiedottaja ja kirjailija
Angelica Mandy (s. 1992), englantilainen näyttelijä
Angelika Meusel (s. 1959), suomalainen näyttelijä ja teatterinjohtaja
Angelica Moser (s. 1997), sveitsiläinen seiväshyppääjä
Angelika Neuner (s. 1969), itävaltalainen ohjaskelkkailija
Angelika Niebler (s. 1963), saksalainen poliitikko ja europarlamentaarikko
Angelica Rozeanu (1921–2006), romanialainen pöytätennispelaaja
Angelica Schuyler Church (1756–1814), yhdysvaltalainen seurapiirinainen
Angelica di Silvestri (s. 1965), dominicalainen maastohiihtäjä
Angelica Singleton Van Buren (1816–1877), Yhdysvaltain presidentti Martin Van Burenin miniä, Yhdysvaltain ensimmäinen nainen 1837–1841
Angelica taiteilijanimenä

Angelica, yhdysvaltalaisen showpainija Amy Dumas'n taiteilijanimi
Angelika kirjallisuudessa ja elokuvassa

ranskalaisen Sergeanne Golonin romanttinen kirjasarja Angelika (alun perin Angélique), josta tehtiin 1960-luvulla myös viisi elokuvaa
Angelica Teach, merirosvo elokuvasarjassa Pirates of the Caribbean
Gagarinskajan metroasema (Samaran metro)

| Gagarinskaja> Гагаринская |
| --- | --- |

 Samaran metro 
Perustiedot
Metrolinjat:  1-linja
Sijainti:  53.200278°N, 50.177472°E
Paikkakunta:  Samara, Venäjä
Avattu:  26. joulukuuta 1993
Rakenne
Tyyppi:  tunneliasema
Gagarinskaja (ven. Гагаринская) on yksi Samaran metron asemista. Se avattiin 26. joulukuuta 1993.
Anatoli Tšubais

Anatoli Tšubais (2017)
Anatoli Borisovitš Tšubais (ven. Анато́лий Бори́сович Чуба́йс, s. 19. toukokuuta 1955, Borisov, Valko-Venäjän sosialistinen neuvostotasavalta) on venäläinen entinen liberaalipoliitikko ja taloustieteilijä. Hän oli yksi 1990-luvun valtion yritysten yksityistämisen pääsuunnittelijoita. Tšubais toimi energiayhtiö RAO UES:n pääjohtajana vuodesta 1998 ja vuodesta 2008 Venäjän nanotekniikkakorporaation johdossa.
Politiikka

Anatoli Tšubais nimitettiin marraskuussa 1991 Venäjän valtion omaisuuden komitean puhemieheksi, johtamaan valtion omaisuuden yksityistämistä. Hän suosi kuponkiyksityistämistä ja huutokauppoja. Kuponkiyksityistäminen johti omaisuuden epätasaiseen jakautumiseen Venäjällä, kun ihmiset myivät yksityistämiskuponkinsa monesti tehtaiden johdolle. Toiset taas sijoittivat yrityskuponkinsa yksityistämisrahastoihin, joista useimmat romahtivat, ja yksityistämiskupongit päätyivät monesti nuorten liikemiesten käsiin. Arviolta 40 miljoonaa venäläistä menettivät omaisuuksia yksityistämisen yhteydessä. Näin yksityistämisen ensimmäinen vaihe 1992–1994 meni ei-toivotulla tavalla. Ihmiset alkoivat vihata Tšubaisia.
Tšubais erotettiinkin yksityistämistä hoitavan komitean johdosta, ja hänen tilalleen nimitettiin Vladimir Polevanov, joka alkoi vaatia yksityistämisen perumista ja pelkäsi Tšubaisin johdolla tapahtuvan yksityistämisen vievän suuryritysten omistukset venäläisiltä pois. Mutta presidentti Jeltsin tarvitsi silti Tšubaisia, ja Polevanov erotettiin pian tehtävästään. Marraskuusta 1994 tammikuuhun 1996 Tšubais oli varapääministerinä Viktor Tšernomyrdinin hallituksessa vastaten taloudesta. Venäjän oligarkkiluokka muodostui syksyllä 1995 kun valtionyrityksiä yksityistettiin lainoja vastaan. Näissä kaupoissa yrityksiä myytiin usein alihintaan, ja tapahtui muitakin väärinkäytöksiä. Yksityistämiskupongeista ei ollut tällä kertaa puhettakaan. Näissä kaupoissa siirtyi suurin osa Venäjän merkittävimmästä teollisuudesta yksityisiin käsiin.
Tammikuussa 1996 Tšubais sai potkut erilaisten skandaalien jälkeen, ja hänen tilalleen tuli Jeltsinin sisäpiirin jäsen Valentin Jumašev. Tšubais sai kuitenkin pian nimityksen keskeiseen asemaan Venäjän presidentinhallinnon johtajaksi (heinäkuu 1996- maaliskuu 1997). Maaliskuussa 1997 Tšubais nimitettiin uudelleen varapääministeriksi, vastuullaan talous. Maaliskuussa 1998 Jeltsin kuitenkin erotti koko hallituksen.
Vuonna 1997 jopa suurliikemies Boris Berezovski haukkui Tšubaisia Venäjän rosvokapitalismin isäksi.
Anatoli Tšubais pääsi kansanedustajaksi duumaan vuonna 1998 Venäjän valinta -puolueen riveistä. Hän toimi Oikeistovoimien liiton varapuheenjohtajana vuodesta 2000 vuoteen 2004 asti.
Anatoli Tšubais on kannattanut Robert Cooperin ajatusta liberaalista imperialismista:
Tšubaisia vastaan tehtiin massiivinen murhayritys 2005, kun hänen autonsa lähellä räjähti pommi ja sitä tulitettiin automaattiasein. Murhayrityksen takana oli erikoisjoukkojen eversti Vladimir Kvatškov, joka sai kansallissankarin maineen.
Tšubais on kuulunut Vladimir Putinin lähipiiriin, mutta Ukrainan sodan aikana hän  jätti tehtävänsä ja lähti Venäjältä ja matkusti Turkkiin. Tšubais  asuu nykyään  Israelissa ja hänestä tuli maan kansalainen toukokuussa 2023.
Liike-elämä

Anatoli Tšubais nimitettiin vuonna 1998 Venäjän tuolloin suurimman energiayhtiön RAO UES:n johtajistoon ja myöhemmin samana vuonna pääjohtajaksi. RAO UES joutui luopumaan monopolistaan ja se pilkottiin vuosien 2007–2008 aikana itsenäisiksi yrityksiksi.
Vuonna 2006 talouslehti Kommersant julkaisi VTsIOM:n tutkimuksen oligarkeista. Peräti 77 prosenttia venäläisistä oli sitä mieltä, että Anatoli Tšubais on hankkinut omaisuutensa epärehellisesti. Hän oli listan kärjessä verrattuna seuraavaan henkilöön Boris Berezovskiin (66 prosenttia).
Anatoli Tšubaisilla on myös kehno maine Venäjän duumassa.
Aiheesta muualla

Kuvia tai muita tiedostoja aiheesta Anatoli Tšubais Wikimedia Commonsissa
Viron ex-pääministeri Mart Laar herättelee Itämeren maita: ”Venäjän auttamisella on jo kiire” Öljy ulkopolitiikan aseena, Katri Pyynnöniemi, Ulkopolitiikka-lehti, 1/2005
Frans Edvard Nyberg

Frans Edvard Nyberg (7. helmikuuta 1843 Helsinki – 1. lokakuuta 1912 Porvoo) oli Venäjän keisarillisessa armeijassa palvellut suomalainen kenraalimajuri, insinööri ja liikemies.
Frans Edvard Nybergin vanhemmat olivat kamarineuvos Claes Henrik Nyberg ja Ottiliana Anna von Fieandt ja puoliso vuodesta 1869 Ida Emilia Aminoff, eversti Berndt Adolf Carl Gregori Aminoffin tytär.
Heidän pojistaan Wolmar Nyberg oli pankinjohtaja,  Frans Nyberg oli Porvoon kaupunginmuseon intendentti, graafikko ja kuvataiteilija ja Carl Nyberg oli lääkäri ja Helsingin yliopiston professori. Myös Frans Edvard Nybergin veljestä Robert Carl August Nybergistä tuli kenraalimajuri. Hänen kaksi muuta veljeään olivat professori, salaneuvos, ylijohtaja Alfred Reinhold Nyberg ja everstiluutnantti, maaherra Otto Gustaf Nyberg.
Frans Edvard Nyberg tuli oppilaaksi Paavalin kadettikouluun Pietariin vuonna 1854. Sieltä hänet siirrettiin junkkarina Konstantinin sotakouluun 1862. Seuraavana vuonna hänet ylennettiin aliluutnantiksi ja komennettiin palvelukseen Henkivartioväen Hatsinan jääkärirykmenttiin. Hän otti rykmentissään osaa tammikuun kansannousun kukistamiseen Puolassa 1863–1864. Luutnantiksi Nyberg ylennettiin 1866. Hän suoritti 1866–1869 Nikolain insinööriopiston kurssin ja yleni kurssin aikana vuonna 1867 alikapteeniksi. Opiston jälkeen Nyberg siirrettiin Venäjän armeijan sotilasinsinöörikuntaan kapteenina. Odessan sotilaspiirin insinöörikunnan palvelukseen hänet määrättiin 1869, mistä hänet siirrettiin luokantarkastajan apulaiseksi ja linnoitusopin opettajaksi Haminan kadettikouluun seuraavana vuonna.
Nyberg ylennettiin everstiluutnantiksi 1873 ja everstiksi 1876. Vuonna 1879 hänet komennettiin Tambovin kuvernementtiin, Borisoglebskin sotilasteknillisen opiston johtajaksi, missä tehtävässä hän toimi lokakuuhun 1881 asti. Hän sai tuolloin eron sotapalveluksesta kenraalimajurina ja siirtyi sitten hyvin pian Alfred Nobelin perustaman Nobel-yhtiön palvelukseen. Nyberg työskenteli yli kaksikymmentä vuotta yhtiön palveluksessa, johtaen öljykauppaa ja vastaten yhtiön teknisen ja kaupallisen toiminnan laajanemisesta. Vuonna 1903 hän perusti omissa nimissään kiinalaisen teen maahantuontiyhtiön. Häntä häntä voidaan pitää teen tuonnin ja kaupan uranuurtajana Suomessa.